پوپ فرانسس

**پوپ فرانسس** (پیدائش: **خورخے ماریو برگولیو**؛ 17 دسمبر 1936ء – وفات: 21 اپریل 2025ء) رومی کاتھولک کلیسیا کے 266ویں پوپ اور ویٹیکن سٹی ریاست کے سربراہ تھے۔ وہ 2013ء سے 2025ء تک اس منصب پر فائز رہے۔ وہ یسوعی سلسلے سے تعلق رکھنے والے پہلے پوپ، پہلے لاطینی امریکی، پہلے امریکی براعظم سے تعلق رکھنے والے، پہلے جنوبی نصف کرے سے تعلق رکھنے والے اور آٹھویں صدی عیسوی کے شامی پوپ گریگوری سوم کے بعد پہلے غیر یورپی پوپ تھے۔

برگولیو ارجنٹائن کے شہر بیونس آئرس میں پیدا ہوئے۔ 1958ء میں بیماری سے صحتیاب ہونے کے بعد انھوں نے یسوعی جماعت میں شمولیت اختیار کی۔ 1969ء میں انھیں پادری مقرر کیا گیا۔ 1973ء سے 1979ء تک وہ یسوعی جماعت کے ارجنٹائن میں صوبائی سربراہ رہے۔ 1998ء میں بیونس آئرس کے آرچ بشپ اور 2001ء میں پوپ جان پال دوم کی جانب سے کارڈینل مقرر کیے گئے۔

پوپ بینیڈکٹ شانزدہم کے استعفے کے بعد 13 مارچ 2013ء کو پوپ فرانسس منتخب ہوئے۔ انھوں نے مقدس فرانسس آسیزی کے احترام میں  کا نام اختیار کیا۔ ان کی پاپائیت عاجزی، رحمت پر زور، غریبوں کے لیے ہمدردی، بین المذاہب مکالمے اور عالمی سطح پر سرگرم کردار کے حوالے سے معروف رہی۔ انھوں نے پوپ کے لیے روایتی اپارٹمنٹ کی بجائے ’ڈومس سینکٹے مرتھا‘ کے مہمان خانے میں قیام کو ترجیح دی۔

انھوں نے رومی کُوریا (Curia Romana) میں خواتین کو فیصلہ سازی کے عمل میں شامل کیا۔ ہم جنس پرست افراد کے ساتھ ہمدرد رویہ اپناتے ہوئے کہا کہ ان افراد کو انفرادی طور پر برکت دی جا سکتی ہے، بشرطیکہ یہ مذہبی تناظر میں نہ ہو۔ وہ سرمایہ دارانہ نظریہ ، صارفیت (Consumerism) اور بے لگام ترقی (overdevelopment) کے ناقد تھے اور ماحولیاتی تبدیلی سے نمٹنے کو اپنی پاپائیت کا اہم موضوع بنایا۔ انھوں نے سزائے موت کو ہر حال میں ناقابل قبول قرار دیا اور اس کے عالمی خاتمے کے لیے کلیسیا کی وابستگی کا اعلان کیا۔

بین الاقوامی امور میں انھوں نے دائیں بازو کی قوم پرستی پر تنقید کی، ہم جنس پرستی کو جرم قرار دینے کے قوانین کی مخالفت کی، امریکا اور کیوبا کے تعلقات کی بحالی میں کردار ادا کیا، چین سے معاہدہ کیا تاکہ چینی بشپوں کی تقرری میں ریاستی اثر و رسوخ کی وضاحت ہو اور فلسطین کے ساتھ معاہدہ کیا۔ انھوں نے مہاجرین کے حقوق کی حمایت کی اور اسرائیل کی غزہ میں فوجی کارروائیوں پر تنقید کی۔

2022ء میں پوپ فرانسس نے کینیڈا میں کاتھولک کلیسیا کی جانب سے مقامی افراد کی ثقافتی نسل کشی پر معافی مانگی۔ ان کے عہد میں  منعقد ہوا، جسے ویٹیکن کی دوسری مجلس کے بعد کلیسیا کا اہم ترین اجلاس قرار دیا گیا۔

پوپ فرانسس 21 اپریل 2025ء کو ایسٹر پیر کے دن 88 سال کی عمر میں فالج اور قلبی نظام کی ناکامی کے باعث انتقال کر گئے۔ انھوں نے اپنی وفات سے ایک دن قبل ایسٹر اتوار کو آخری بار عوامی ظہور کیا۔

## آیت اللہ سیستانی سے ملاقات
شیعوں کے عظیم مرجع تقلید آیت اللہ سید علی سیستانی اور کیتھولک عیسائیوں کے سربراہ پوپ فرانسس نے سنیچر کے روز 27 فروری 2021ء کو نجف میں ملاقات کی۔ یہ ملاقات تقریبا پونے گھنٹے کی تھی۔ دونوں مذہبی لیڈروں نے مختلف موضوعات پر بات کی۔  ملاقات کے بعد پوپ نے یہ بیان دیا کہ وہ آیت اللہ سیستانی کی شخصیت سے متاثر ہوئے ہیں اور وہ مسلم دنیا کی ایک ایسے شخص سے ملاقی ہوئے ہیں جو روحانی طور پر زیادہ مضبوط ہیں۔ 

## وفات
20 اپریل 2025ء کو، پوپ فرانسس آخری بار ویٹیکن سٹی کے سینٹ پیٹرز اسکوائر پر ایسٹر اتوار کے دن نظر آئے۔ وہاں پر انھوں نے اپنا آخری ایسٹر خطاب کیا اور غزہ جنگ بندی کا مطالبہ کیا۔ 

## حوالہ جات


زمرہ:1936ء کی پیدائشیں
زمرہ:ارجنٹائن مقدس کرسی تعلقات
زمرہ:اسلاموفوبیا کے ناقدین
زمرہ:اکیسویں صدی کے پوپ
زمرہ:پاپائی نام
زمرہ:پوپ
زمرہ:ویٹیکن سٹی
زمرہ:اطالوی نژاد ارجنٹائنی شخصیات
زمرہ:بیونس آئرس کی شخصیات
زمرہ:ٹائم 100
زمرہ:ٹائم (رسالہ) کی سال کی شخصیت
زمرہ:صدارتی تمغا آزادی کے وصول کنندگان
زمرہ:موجودہ قومی حکمران
زمرہ:17 دسمبر کی پیدائشیں
زمرہ:اطالوی شخصیات
زمرہ:بیسویں صدی کے اسقف
زمرہ:مذہب میں اکیسویں صدی
زمرہ:بیونس آئرس کے مصنفین
زمرہ:21 اپریل کی وفیات
زمرہ:2025ء کی وفیات
زمرہ:ارجنٹائنی پوپ